Odense Adresse-Contoirs Efterretninger, 1829-06-02
Norge. Christiania den 18 Mai. Om nogle Politie=Uordener, som igaar have fundet Sted her, har Politiemmesteren til Justits= og Politie=Departementet indsendt sin Rapport, der igjen af Departementet er bragt til offentlig Kundskab, med Tilføiende, at de strængeste Undersøgelser om det Passerede ere anordnede, og at Resultatet deraf i sin Tid skal vorde bragt til offentlig Kundskab. Man seer heraf, at Politiet, foranlediget af de for flere Dage siden i Omløværende Rygter om, at endeel af Studenterne vilde høitideligholde Dagen den 17 Mai, og at Dampskibet Konstitutionen ved sin Ankomst hertil vilde blive hilset paa en extraordinair Maade, og deraf, at de to foregaaende Nætter fandtes Sedler paa Gaderne, hvorpaa stod skrevet 17 Mai samt at 17 Mai fandtes skrevet paa adskillige Porte og Gaadehjørner, besluttede at antage som overordentlig Asistence for benævnte Dag henved 50 af Byens agtværdige og sindige Borgere, der ligesom forrige Aars 17 Mai velvilligen tilbøde sig i paakommende Tilfælde at være Politiet behjelpelige i at overholde Orden og Rolighed. Jntet Usædvanlig indtraf for Dampskibets Ankomst Kl. 6 1/2, men da indfandt sig et noget større end sædvanligt Antal Mennesker paa Bryggerne, og fra Toldbodbryggen og et derved liggende Fartøi blev Dampskibet hilset med flere Gange gientaget Hurra, hvorpaa, under Anførsel af endeel Studenter, der havde tagen Plads paa det ved Toldbodbryggen liggende Fartøi, Nationalsangen af Bjerregaard blev afsjungen, og derpaa Sangene Hvor herligt er mit Fødeland &c.," og For Norge, Kæmpers Fødeland &c., Alt under gjentaget Hurra og Klap pen i Hænderne. Efter 3/4 Times Forløb forlod den største Deel af Folkemassen, og tilsyneladende med nogle Studen ter i Spidsen, Bryggen, og trak under Hurra opad den til Universitets=Gaarden og den i Nærheden deraf liggende Gaard, hvori Studenter-Samfundet har sit Lokale. Under Sangen og Hurra=Raabet paa Bryggen blev fra Politiets Side Jntet foretaget; men da Toget satte sig i Bevægelse opad Byen, søgde Politiet at forhindre dette, men uden Nytte. Efterat den sidstnævnte Forsamling havde gjort Holdt ved Studenter=Samfundets Lokale, anvendte Politiet, alt Muligt, for at formaae Folkemængden til at adskilles; men dette havde ikke synderlig Virkning. Efter omtrent 1 1/2 Times Forløb forlod Forsamlingen sidstnævnte Sted og begav sig til Torvet, hvor den da blev betydeligen forøget, og udgjorde da mindst 2000 Mennesker. Her indfandt Politiemesteren og hans Adjutant sig til Hest, og gjentog de Advarsler og Formaninger, som forhen vare anvendte, men med ligesaa liden Nytte. Politiet forhindrede imidlertid her adskillige Udbrud af Sang og Hurra og de dermed forbundne Bevægelser, og nogle af Ophavsmændene vilde have været arresterede, om ikke Mængden, ved at slutte sig saa tæt til vedkommende Politie=Officianter, havde forhindret det; men endelig udbrød et Hurraraab, hvorpaa en stor Mængde Mennesker satte sig i Bevægelse igjennem Byen og efter fuldendt Tog atter indfandt sig paa Torvet. Da Politiemesteren Kl. 10 havde anmeldt for Stiftet, at det ikke stod i hans Magt, at tilbagevinde den offentlige Rolighed, indfandt Magistraten sig paa Torvet og efter at have høit og tydeligt oplæst Grundlovens 99de § og 3de Gange de vedkommende Artikler af Landsloven, befalede han i Kongens og Lovens Navn enhver Tilstædeværende strax at begive sig bort fra Forsamlingen. Efterat dette var skeet, betydede Politiemesteren Mængden, at han nu ved physisk Magt maatte adsplitte Forsamlingen, men den blev staaende urokkelig, og vedblev af og til at raabe Hurra. Kl. 11 rykkede et Detaschement ridende Jægere og et Kompagnie Fodjægerop under Kommandantens Anførsel. Kommandanten tiltalte Folket og betydede det, hvad der vilde skee, hvis ikke Magistratens befaling nu øieblikkelig blev efterkommen; men da heller ikke dette virkede, rykkede Militairet frem- og ved forskjellige Bevægelser adsplittede Folkemængden, som fordreven fra et Sted, samlede sig paany paa et andet Sted, og vedblev baade at pibe og raabe Hurra. Kl. omtrent 12 1/2 var Mængden forsvunden, saa at Militairet blev inddraget, paa smaae Patrouiller nær, der vedbleve indtil længere hen paa Morgenen. - Politiemesteren bemærker, at ingen Trudsler i mindste Maade yttredes imod Nogen under den hele Tildragelse, og antager derfor, at Nysgierrighed har holdt Mængden samlet, med Tilføiende, at det ikke er ham bekjendt, at Nogen er kommen til Skade af Betydenhed, Den 20 Mai. En Kommission bestaaende af Justitiarius i Agerhuus=Stifts=Overret F. C. Berg og Auditeur Cappe. len, har faaet Ordre til paa det fuldstændigste og nøiagtigst at anstille Undersøgelser i Anledning af det den 17de Passerede og hvad dermed staaer i Forbindelse, og derom at aflægge Rapport. Kommissions=Forhandlingerne have taget deres Begyndelse den 19 Mai.